Diari Oficial de la Generalitat Valenciana


Sumari del DOGV 9902, del 26-07-2024 (2024/7830)

RESOLUCIÓ de 26 de juliol de 2024, de la Vicepresidència i Conselleria de Servicis Socials, Igualtat i Vivenda, per la qual es concedixen i es dona publicitat a les subvencions per al desenrotllament de programes i servicis de promoció d’autonomia de persones amb discapacitat convocades per a l’exercici 2024
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7830

CVE
:   NQTA-M-4526-9116

Data del document
:   26-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * mitjans per a discapacitats
    * ajuda als discapacitats
    * discapacitat

Vistes les sol·licituds d’ajuda presentades per al desenrotllament de programes i servicis de promoció de l’autonomia de persones amb discapacitat resulten els següents

*Antecedents de fet*

*Primer.*  D’acord amb la convocatòria pública establida conformement a l’Orde 1/2016, de 20 de gener, de la Vicepresidència i Conselleria d’Igualtat i Polítiques Inclusives, per la qual s’establixen les bases reguladores per a la concessió d’ajudes i subvencions en matèria d’atenció a persones amb diversitat funcional, promoció de l’autonomia personal i de l’accessibilitat (DOCV núm. 7705, de 26-01-2016), modificada mitjançant l’Orde 3/2019, de 23 de juliol, de la Vicepresidència i Conselleria d’Igualtat i Polítiques Inclusives (DOGV núm. 8600, de 26-07-2019) i per l’Orde 1/2022, de 13 de juliol, de la Vicepresidència i Conselleria d’Igualtat i Polítiques Inclusives (DOGV núm. 9385, de 18-07-2022) i la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge (DOGV núm. 9767, de 16-01-2024), per la qual es convoquen per a l’exercici 2024 les subvencions per al desenrotllament de programes i servicis de promoció de l’autonomia de persones amb discapacitat, s’han presentat 327 sol·licituds de subvenció amb esta finalitat.

*Segon*. A la vista dels informes de les comissions tècniques instructores i la relació ordenada de sol·licitants amb la seua puntuació, la comissió d’avaluació ha elaborat la proposta de resolució de subvenció a organitzacions o entitats privades sense ànim de lucre que despleguen programes i servicis socials especialitzats per a persones amb discapacitat.

*Tercer.*  Esta proposta es realitza d’acord amb els requisits, els criteris de valoració de les sol·licituds i els criteris de determinació de la subvenció, que establix l’Orde 1/2016, modificada mitjançant l’Orde 3/2019 i per l’Orde 1/2022 i la Resolució de 29 de desembre de 2023.

*Quart.*  Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l’Administració en el sentit que s’han complit o que no en té.

*Fonaments de dret*

I. És competent per a resoldre este procediment la Direcció General de les Persones amb Discapacitat, per delegació de la vicepresidenta i consellera de Servicis Socials, Igualtat i Vivenda, d’acord amb l’article 10.1 de l’Orde 1/2016, modificada mitjançant l’Orde 3/2019 i per l’Orde 1/2022 i el resolc octau, punt 4, de la Resolució de 29 de desembre de 2023.

II. El règim jurídic aplicable a la subvenció objecte d’esta resolució és el contingut en els preceptes declarats bàsics de la Llei 38/2003, de 17 de novembre, junt amb els articles 159 i següents de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, així com el que s’establix en la Llei 3/2019, de 18 de febrer, de la Generalitat, de servicis socials inclusius de la Comunitat Valenciana, en la Llei 11/2003, de 10 d’abril, de la Generalitat, sobre l’Estatut de les Persones amb Discapacitat, i en l’Orde 1/2016, modificada mitjançant l’Orde 3/2019 i per l’Orde 1/2022.

III. La present subvenció es concedix a l’empara del que disposen els articles de 18 a 22 de l’Orde 1/2016 citada, modificada mitjançant l’Orde 3/2019 i per l’Orde 1/2022 i en la Resolució de 29 de desembre de 2023.

IV. El pagament i la justificació de la subvenció que es concedix es realitzarà d’acord amb el que s’establix en l’article 44.1.c 2n de la Llei 8/2023, de 27 de desembre, de pressupostos de la Generalitat per a l’exercici 2024, i en els apartats catorzé i quinzé de la Resolució de 29 de desembre de 2023.

Vistos els preceptes legals esmentats, i altres d’aplicació general i pertinent,

RESOLC

*Primer*

Concedir les subvencions per al desenrotllament dels programes i servicis per a persones amb discapacitat convocades per a l’exercici 2024 a les organitzacions o a les entitats privades sense ànim de lucre que figuren en l’annex I d'esta resolució i pels imports que s’indiquen en este annex.

*Segon*

Disposar/comprometre el gasto a favor dels beneficiaris i pels imports que es detallen en l’annex I de la present resolució, amb càrrec a la línia de subvenció i aplicació pressupostària que es detallen en este. (expedient comptable A núm. GASTOS/2024/9680916988).

*Tercer*

Denegar les subvencions a les organitzacions o a les entitats privades sense ànim de lucre que figuren en l’annex II de la present resolució, pels motius que s’indiquen.

*Quart*

En el cas que la quantia de l’ajuda atorgada a un programa siga inferior al 30 % de la quantia sol·licitada, es podrà instar les entitats corresponents perquè, en el termini no superior a 10 dies hàbils, adapten el contingut del programa a la subvenció concedida. Per a fer-ho, hauran de presentar necessàriament l’annex II d’esta convocatòria per a cada un dels programes reformulats, i es podrà presentar addicionalment una adaptació de la memòria explicativa dels programes en què s’ajusten els compromisos i les condicions.

En qualsevol cas, la memòria adaptada haurà de respectar l’objecte, les condicions i la finalitat de la subvenció, així com els requisits i els criteris de valoració establits en l’Orde 1/2016 i en la Resolució de 29 de desembre de 2023.

*Quint*

En compliment de la Llei 19/2013, de 9 de desembre, de transparència, accés a la informació pública i bon govern; i de la Llei 1/2022, de 13 d’abril, de transparència i bon govern de la Comunitat Valenciana, i de l’article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:

Les entitats privades beneficiàries de la subvenció hauran de complir les obligacions de publicitat activa que recull el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural alguna ajuda o subvenció de les entitats públiques de la Comunitat Valenciana que recull l’article 3 de la Llei 1/2022, en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà a través de la pàgina web de l’entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en gvaoberta.gva.es/va/tep.

Esta informació s’haurà de publicar a partir de l’any següent a l’any en què s’hagen superat els llindars establits i s’haurà de mantindre publicada durant, almenys, quatre anys naturals.

Sense perjuí de les obligacions que es preveuen en els apartats anteriors, totes les entitats beneficiàries de subvencions han de donar la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l’activitat subvencionada.

Totes les entitats beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha fet el requeriment podrà acordar, amb una advertència i una audiència prèvies a l’interessat, la imposició de multes coercitives en els termes que preveu l’article 5 de la Llei 1/2022.

Els nous conjunts de dades que es generen per la formalització i el desenrotllament de les subvencions que atorgue l’Administració de la Generalitat s’han de disposar, sempre que siga possible, com a conjunt de dades obertes.

*Sext*

Esta subvenció es farà efectiva de conformitat amb el que disposa l’article 44.1.*c*  2n de la Llei 8/2023, de 27 de desembre, de pressupostos de la Generalitat per a l’exercici 2024, per al pagament dels servicis socials d’atenció primària i secundària, i s’anticiparà, una vegada concedida la subvenció, el 100 % del seu import.

El termini màxim de justificació de gastos serà el dia 31 de gener de 2025. L’incompliment del termini màxim de justificació de les subvencions podrà donar lloc al desistiment sense efectes de l’ajuda, amb l’exigència, si és el cas, del reintegrament de les quantitats percebudes indegudament i l’exigència de l’interés de demora des del moment del pagament de la subvenció.

En qualsevol cas, les persones que resulten beneficiàries de la subvenció hauran de justificar el gasto objecte de la subvenció atorgada, moment a partir del qual es procedirà a liquidar-la, de la qual podrà derivar-se una regularització, que implicarà l’exigència de reintegrament dels imports percebuts indegudament, en cas que la justificació siga insuficient.

La justificació de la subvenció es farà a través de l’aplicació telemàtica establida a este efecte i mitjançant la presentació de la documentació exigida en el resolc quinzé de la Resolució de 29 de desembre de 2023, per a acreditar el gasto objecte de la subvenció atorgada.

*Sèptim*

El pagament de la subvenció estarà condicionat al compliment per part de l’entitat subvencionada de les obligacions establides en l’Orde 1/2016, modificada mitjançant l’Orde 3/2019 i per l’Orde 1/2022.

*Octau*

La falta, la inadequació o la presentació de la justificació de gasto amb posterioritat al 31 de gener de 2025 que regix per a les subvencions corresponents a desenrotllament de programes i servicis establit per la citada Resolució de 29 de desembre de 2023 podrà donar lloc, de conformitat amb el que disposa l’article 53 de l’Orde 1/2016, modificada mitjançant l’Orde 3/2019 i per l’Orde 1/2022, a la minoració de l’import de la subvenció concedida i a l’exigència del reintegrament de les quantitats percebudes indegudament, així com de l’interés de demora des del moment del pagament de la subvenció, per incompliment de les obligacions i dels requisits que s’establixen en esta orde, així com en els supòsits de causes de reintegrament que establix l’article 37 de la Llei 38/2003, de 17 de novembre, general de subvencions, sense perjuí de les infraccions i les sancions que establix esta llei.

*Nové*

Ordenar la publicació d’esta resolució de concessió i denegació de subvencions en el *Diari Oficial de la Generalitat Valenciana*  (DOGV).

Contra esta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l’endemà de la notificació, d’acord amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant de la vicepresidenta i la Conselleria de Serveis Socials, Igualtat i Habitatge, en el termini d’un mes, computat en els mateixos termes, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, sense perjuí que se’n puga interposar qualsevol altre que es considere oportú.

  

València, 26 de juliol de 2024

(P. d. Article 10.1 de l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives, DOCV núm. 7705, de 26/01/2016):

Barbara Congost Mirón

Directora general de les Persones amb Discapacitat

Esta disposició conté annexos. Consulteu-ne la versió en PDF.